Diari Oficial de la Generalitat Valenciana


Sumari del DOGV 4602, del 06-10-2003 (2003/10670)

Informació pública de l'aprovació del projecte d'urbanització als carrers de Javier Carratalá, Dámaso Abad, Foment, Capità Quintanilla i avinguda de Xixona
-----------------------------------------------------------------------------------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10538


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització als carrers de Javier Carratalá, Dámaso Abad, Foment, Capità Quintanilla i avinguda de Xixona [2003/M10505]
  
El Consell de Gerència, en la sessió celebrada el dia 4 de setembre de 2003, va adoptar, d'entre altres, els següents acords:
  
«5. Projecte d'urbanització als carrers de Javier Carratalá, Dámaso Abad, Foment, Capità Quintanilla i avinguda de Xixona: aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
El Servici d'Obres i Projectes ha redactat el projecte d'urbanització als carrers de Javier Carratalá, Dámaso Abad, Foment, Capità Quintanilla i avinguda de Xixona, que té per objecte la definició dels treballs necessaris per a facilitar l'accés del trànsit rodat des de l'avinguda de Xixona fins a la plaça d'Amèrica, utilitzant el carrer de Javier Carratalá com a via d'accés, així com realitzar els trams del col·lector d'aigües pluvials inclsos dins de la zona d'actuació del projecte.
  
El projecte es va exposar al públic mitjançat un Decret de la Regidoria d'Urbanisme de data 26 de maig de 2003, i es va inserir un edicte sobre això al tauler d'anuncis municipal, en el periòdic El Mundo i el Diari Oficial de la Generalitat Valenciana dels dies 12 i 19 de juny següents, respectivament.
  
El pressupost global de licitació del projecte ascendix a la quantitat de 282.028,79 euros.
  
Durant el període expositiu no s'han presentat al·legacions.
  
És procedent, per tant, l'aprovació del projecte d'urbanització.
  
L'òrgan competent per a resoldre és el Consell de Gerència, d'acord amb l'establit en l'article 9 B) dels Estatuts de la Gerència, aprovats definitivament pel Ple de l'Ajuntament, en sessió celebrada dia 4 de desembre de 2001, en relació amb el Decret de l'Alcaldia de 10 de gener de 2003.
  
Com a conseqüència de l'exposat, el Consell de Gerència adopta els següents acords, per unanimitat:
  
Primer
  
Aprovar el projecte d'urbanització als carrers de Javier Carratalá, Dámaso Abad, Foment, Capità Quintanilla i avinguda de Xixona
  
Segon
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa que, contra l'esmentat acte, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats - ambdós terminis - a partir del dia següent al de la publicació d'este edicte en el Butlletí Oficial de la Província d'Alacant.